Vandafvisende er ikke det samme som vandtæt. En flyverdragt vil aldrig være 100% vandtæt, men det er klart, at den helst skal kunne holde barnet tørt - også i sne, slud og regn. Et vandsøjletryk på f.eks. 4000 mm betyder, at man kan placere en fire meter høj vandsøjle oven på tøjet, uden at vandet trænger igennem stoffet. En så høj vandtæthed er rigeligt til at holde barnet tørt - men desværre holder de tapede sømme ikke altid.